སྒོས་སུ་གོང་གསལ་གྱི་སྙན་རྩོམ་དེ་ནི།ཡུམ་ཆེན་དང་གྱེས་པའི་དྭ་བུ་ཞིག་གི་གདུང་བ་མཚོན་པར་བྱས་པའི་སྙན་ངག་ཅིག་རེད་ལ།ཚིག་ལྷོད་ཅིང་བབ་ཆགས་པའི་ཉམས་ཀྱིས་ནང་སེམས་སྡུག་བསྔལ་གྱི་རྒྱ་མཚོ་ལ་ངག་རིག་གྲུ་ཆུང་བརྒྱབ་པ་ཞིག་ཡིན་འདུགཚིག་རེ་རེའི་ནགས་ཀློང་དུ་ཕར་འཛུལ་ན།ང་ཚོར་མ་ཡུམ་གྱི་བྱམས་བརྩེ་གཟུགས་ཅན་བཞིན་དུ་མཐོང་དུ་འཇུག་པ་མ་ཟད།སྣང་སྲིད་ཀྱིས་བསྡུས་པའི་ཆོས་ཐམས་ཅད་རང་རྐྱ་ཐུབ་ཅིང་ངོ་བོ་ཉིད་ཀྱིས་ཐ་དད་དུ་གྲུབ་པའི་བདེན་ཆ་ཞིག་མེད་པ་དང༌།རང་མཚན་པའི་ངོ་བོ་ཞིག་མེད་པའི་ཆའམ་ཟུར་ཞིག་ཀྱང་ལྷང་ལ་འབུད་དུ་བཅུག་སྟེ་ང་ཚོར་བརྡར་བྱས་འདུག་སྙམ།